Document ID: 31990L0439

Direktiva Komisije
z dne 24. julija 1990
o spremembi Priloge k Direktivi Sveta 82/471/EGS o nekaterih proizvodih, ki se uporabljajo v živalski krmi
(90/439/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 82/471/EGS z dne 30. junija 1982 o nekaterih proizvodih, ki se uporabljajo v prehrani živali [1], kakor je bila nazadnje spremenjena z Direktivo Komisije 89/520/EGS [2], in zlasti člena 6 Direktive,
ker Direktiva 82/471/EGS predvideva redno spreminjanje vsebine Priloge k navedeni direktivi zaradi razvoja znanstvenega ali tehničnega znanja;
ker je študija dveh novih proizvodov, ki spadata k skupinam beljakovinskih proizvodov, dobljenih iz mikroorganizmov in skupine aminokislin, pokazala, da ti proizvodi izpolnjujejo zahteve Direktive 82/471/EGS; ker je torej treba pod nekaterimi pogoji dovoliti uporabo teh proizvodov v prehrani živali;
ker so ukrepi, predvideni s to direktivo, v skladu z mnenjem Stalnega odbora za krmo,
SPREJELA NASLEDNJO DIREKTIVO:
Člen 1
Priloga k Direktivi 82/471/EGS se spremeni v skladu s Prilogo k tej direktivi.
Člen 2
Države članice sprejmejo zakone in druge predpise, potrebne za uskladitev s členom 1, najpozneje do 30. junija 1991. O tem takoj obvestijo Komisijo.
Določbe, sprejete v skladu s prvim odstavkom, se izrecno sklicujejo na to direktivo.
Člen 3
Ta direktiva je naslovljena na države članice.
V Bruslju, 24. julija 1990

Labels: 7
6